lv lv ro eu lv lv lv ro en lv lv lv lv lv lv lv lv lv lv lv lv lv lv lv lv es lv lv lv lv lv lv lv lv lv lv fr lv lv lv lv lv lv lv lv et lv lv lv lv lv lv lv cs lv lv en uz fi lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en lv lv lv lv lv lv lv lv ru lv lv lv lv lv lv lv lv es lv lv lv lv lv lv lv lv lv lv fr lv lv lv lv lv lv lv lv et lv lv lv lv lv lv lv cs lv lv en uz fi lv lv lv lv lv lv lv lv lv lv lv ro eu lv lv lv ro en lv lv lv lv lv lv lv lv lv lv lv en en
Rīgas Centrālā bibliotēka virtuāli sumina rakstnieku Juri Zvirgzdiņu
2020.gada aprīļa izskaņā Latvijas Literatūras gada balvu (mūža balvu) par ieguldījumu latviešu bērnu literatūrā saņems rakstnieks Juris Zvirgzdiņš. Autors ir RCB lasītājs. Viņš ir ticies ar lasītājiem un ar saviem darbiem priecējis daudzus bērnus un pieaugušos.
RCB un filiālbibliotēkas saka lielu paldies autoram par viņa devumu un priecīgajiem brīžiem, ko sagādājušas tikšanās reizes ar lācīti Tobiasu un citiem grāmatu iemītniekiem! Tika veidotas gan ekspresizstādes, gan gaismā celtas agrāk notikušās aktivitātes un atsauktas atmiņā tikšanās reizes ar rakstnieku. Akcijā iesaistījās RCB un vairums filiālbibliotēku.
Aktivitāti iniciēja un koordinēja RCB Projektu un sabiedrisko attiecību nodaļa.
Teksts: Evita Hofmane, Rīgas Centrālās bibliotēkas Projektu un sabiedrisko attiecību nodaļas vadītāja p.i.
Tikšanās ar rakstnieku Juri Zvirgzdiņu RCB Juglas filiālbibliotēkā
Izskatot bibliotēkas īso hronoloģiju, atradu datumu –  2006.gada 24.aprīlī. Domāju – tā bija Bibliotēku nedēļa. Uz tikšanos tika aicināti Strazdumuižas internātskolas vājredzīgie bērni. Skolotājas atveda kādus 20 skolēnus. Viņas bērniem bija stāstījušas un lasījušas priekšā par lācēnu Tobiasu.
Rakstnieks, Tobiasa tētis (tā bērni viņu uztvēra), lieliski vadīja sarunu – jautājumi bira gan no skolēnu, gan rakstnieka puses. Izveidojās labs kontakts un atgriezeniskā saite. Bet spilgtākais, ko atceros (un ne tikai šajā jubilejas reizē) – emocijas, ko bērnos radīja saruna un lācītis. Tobiass tika padots no rokas rokā. Bērnu rokas, seja, augums pauda prieku, sajūsmu, mīļumu. Cits aptaustīja, cits samīļoja, bet katrs ar sāpīti un skumju grimasīti atdeva lāčuku savam biedram. Beigās rakstnieks visus uzjautrināja ar jokiem un apsolījumu par to, ka Tobiasa piedzīvojumi turpināsies un bērni varēs ar viņu tikties grāmatas lappusēs. Viena meitenīte pasniedza rakstniekam pašas sacerētu un Braila rakstā uzrakstītu stāstiņu. Mēs gan apskatījām Braila rakstu, gan lūdzām nolasīt stāstiņu. Meitenes pirksti uztaustīja burtus un mēs, redzīgie, skatījāmies, kā lasa vājredzīgs bērns.
Redzīgie un vājredzīgie – visi sajutām un baudījām  labu enerģiju un spēcīgas emocijas!
Lai Jurim Zvirgzdiņam, Tobiasam un citiem grāmatu varoņiem laba veselība, silta sirds un dzīve jauku piedzīvojumu pilna!
Ar cieņu, Sandra Kokina, Juglas un Mežciema filiālbibliotēkas vadītāja
Lācītis Tobiass un durstīgais
“Pieēdies zemenes, Tobiass izlēma – pirms doties mājup, nedaudz pasēdēt saulītē un atpūtināt ķepas. Te, gluži negaidot, viņš palēcās gaisā. Tobiass bija uzsēdies kaut kam ļoti asam!
Kas tas varētu būt? Egle tā nebija, priede arī ne! Kadiķis? Nē, arī pēc kadiķa tas neizskatījās. Pēkšņi tas durstīgais nezinkas sakustējās un dusmīgi iešņācās!
Atkāpies dažus soļus, Tobiass jautāja: – Piedodiet, kas jūs tāds esat?
Durstīgais neatbildēja, bet neapmierināti pukšķēdams, pagriezās un pazuda mētrās.
Pagalam apjucis – kas tas tāds, tik durstīgs, šņācošs un pukšķošs bija? – Tobiass steidzīgi devās mājup.”
Fragments no Jura Zvirgzdiņa stāsta “Tobiass un durstīgais” (no grāmatas “Tobiass un neparastais ciemiņš”)
Rīgas Mūzikas internātvidusskolas skolēni zināja, kas bija šis durstīgais, šņācošais, pukšķošais radījums, un uzzīmēja Tobiasa tikšanos ar viņu. Uzmini nu arī Tu – kas ir DURSTĪGAIS?
No pasākuma “Zīmējot durstīgo” 2018.gadā.
Teksts: RCB Šampētera filiālbibliotēkas galvenā bibliotekāre Indra Goba
2020. gada 22. aprīlis
Afiša: pasākumi, izstādes, Foto
Bibliotēku darbs aiz slēgtām durvīm
Informācija par izmaiņām bibliotēku darba laikā, kontaktinformācijā un citi aktuāli jautājumi
P, O, T, C, Pk: 9.00–20.00
Kontakti un darba laiks >>
Norādiet mēnesi septembris 2022  (40) augusts 2022  (33) jūlijs 2022  (22) jūnijs 2022  (29) maijs 2022  (52) aprīlis 2022  (36) marts 2022  (32) februāris 2022  (17) janvāris 2022  (16) decembris 2021  (20) novembris 2021  (20) oktobris 2021  (20) septembris 2021  (35) augusts 2021  (24) jūlijs 2021  (24) jūnijs 2021  (24) maijs 2021  (22) aprīlis 2021  (17) marts 2021  (22) februāris 2021  (12) janvāris 2021  (20) decembris 2020  (24) novembris 2020  (27) oktobris 2020  (24) septembris 2020  (17) augusts 2020  (18) jūlijs 2020  (9) jūnijs 2020  (20) maijs 2020  (16) aprīlis 2020  (37) marts 2020  (27) februāris 2020  (34) janvāris 2020  (24) decembris 2019  (23) novembris 2019  (31) oktobris 2019  (34) septembris 2019  (23) augusts 2019  (20) jūlijs 2019  (18) jūnijs 2019  (24) maijs 2019  (26) aprīlis 2019  (38) marts 2019  (28) februāris 2019  (27) janvāris 2019  (18) decembris 2018  (21) novembris 2018  (28) oktobris 2018  (32) septembris 2018  (30) augusts 2018  (22) jūlijs 2018  (9) jūnijs 2018  (23) maijs 2018  (35) aprīlis 2018  (32) marts 2018  (29) februāris 2018  (22) janvāris 2018  (26) decembris 2017  (28) novembris 2017  (30) oktobris 2017  (35) septembris 2017  (22) augusts 2017  (17) jūlijs 2017  (9) jūnijs 2017  (12) maijs 2017  (34) aprīlis 2017  (29) marts 2017  (25) februāris 2017  (27) janvāris 2017  (15) decembris 2016  (13) novembris 2016  (10)
Kā kļūt par lietotāju
Kontaktinformācija un darba laiks
Eiropas Savienības informācijas punkts
Rīgas Centrālās bibliotēkas izdevumi
Ēka Brīvības gatvē 206
Mans stāsts par Rīgu
Šī vietne izmanto sīkdatnes, lai uzlabotu jūsu pieredzi pārlūkojot šo mājaslapu lasīt vairāk. Sapratu
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.